༄༅། ། ན་མོ་གུ་རུ། འཇམ་དབྱངས་དཀར་པོའི་བསྒོམ་བཟླས་བྱེད་པར་འདོད་པས་སྐྱབས་སེམས་
སྔོན་དུ་བཏང་། སྭ་བྷ་ཝས་སྦྱངས། སྤྲོས་བྲལ་ངང་ལས་འོ་མའི་རྒྱ་མཚོའི་དབུས། ། པད་དཀར་ཟླ་
སྟེང་རང་སེམས་ཨ་དཀར་པོ། །འོད་འཕྲོས་འཕགས་མཆོད་སེམས་ཅན་རྨོངས་མུན་བསལ།
ཚུར་འདུས་ཡོངས་གྱུར་བདག་ཉིད་མཁྱེན་པའི་གཏེར། ། དཀར་གསལ་ཕྱག་གཉིས་མཆོག་
སྦྱིན་ཆོས་འཆད་ཀྱིས། ། ཨུཏྤལ་པད་དཀར་སྟེང་ན་གླེགས་རལ་བསྣམས། ། དར་དང་རིན་
316

༧ སྐྱབས་རྗེ་བློ་བཟང་འཕྲིན་ལས་ཀྱི་གསུང་འབུམ། ༼ཉ༽
ཆེན་རྒྱན་སྤྲས་སྐྱིལ་ཀྲུང་བཞུགས། ། བརྒྱད་གཉིས་ལང་ཚོ་ཞི་འཛུམ་སྒེག་པའི་ཉམས། །
གནས་གསུམ་རྡོ་རྗེ་གསུམ་མཚན་འོད་ཟེར་གྱིས། ། ཡེ་ཤེས་དབང་ལྷ་སྤྱན་དྲངས་དབྱེར་
མེད་ཅིང་། ། དབང་བསྐུར་མི་བསྐྱོད་རྒྱལ་བས་རྒྱས་བཏབ་གྱུར། ། ཨོཾ་ཨཱརྱ་མཉྫུ་ཤྲཱི་ཨགྷཾ་
སོགས་ཀྱིས་མཆོད། རི་བོང་འཛིན་པ་ལྟར་དཀར་སོགས་ཀྱིས་བསྟོད། སྙིང་གར་འཁོར་ལོ་དཀར་པོ་རྩིབས་
དྲུག་པའི། ། ལྟེ་བར་ཟླ་སྟེང་ས་བོན་རྩིབས་དྲུག་ལ། ། སྔགས་ཀྱིས་བསྐོར་ལས་འོད་ཟེར་
དཔག་མེད་འཕྲོས། ། ལུས་ཀྱི་ནང་གང་རྨོངས་མུན་མ་ལུས་སྦྱངས། ། ཤེས་བྱའི་གནས་ལ་
ཐོགས་མེད་བློ་གྲོས་དཔལ། ། འཇམ་པའི་དབྱངས་དང་མཚུངས་པ་ཐོབ་པར་གྱུར། ། ཨོཾ་
ཝཱ་ཀྱེ་དཾ་ན་མཿ ཞེས་ཅི་མང་བཟླ་ཞིང་ཡིག་བརྒྱ་བརྗོད། གཏོར་མ་འབུལ་བར་འདོད་ན་འབྲུ་གསུམ་གྱིས་
བྱིན་གྱིས་བརླབས། རང་གི་ཐུགས་ཀའི་ས་བོན་གྱི་འོད་ཟེར་གྱིས་རང་འདྲའི་ཡེ་ཤེས་པ་སྤྱན་
དྲངས། ལྗགས་འོད་ཟེར་གྱི་སྦུ་གུས་གཏོར་མ་གསོལ་བར་གྱུར། ཨོཾ་ཨཱརྱ་མཉྫུ་ཤྲཱི་ཨི་དཾ་བ་
ལིང་ཏ་སོགས་ཀྱིས་ཕུལ། མཆོད་བསྟོད་གོང་ལྟར། མགོན་པོ་ཁྱོད་ཀྱི་ཐུགས་རྗེའི་འོད་ཟེར་གྱིས། །
མི་ཤེས་རྨོངས་པའི་སྨག་རུམ་དྲུངས་ཕྱུང་སྟེ། ། རབ་འབྱམས་ཤེས་བྱའི་གནས་ལ་ཐོགས་
མེད་པའི། ། རྣམ་འབྱེད་གཟུངས་སྤོབས་སྣང་བ་སྩལ་ཏུ་གསོལ། ། ཨོྃ་བཛྲ་མཿབདག་བསྐྱེད་
དང་གཏོར་མགྲོན་གྱི་ཡེ་ཤེས་པ་རང་གནས་སུ་གཤེགས་པར་གྱུར། ། གང་ཚེ་ལྟ་བར་འདོད་
པ་འམ། ། ཞེས་སོགས་བསྔོ་སྨོན་བྱའོ། ། ཞེས་པ་འདིའང་ཁྲི་ཆེན་མཆོག་སྤྲུལ་རིན་པོ་ཆེའི་ཐུགས་བཞེད་བཞིན།
༧ བཙུན་གཟུགས་བློ་བཟང་འཕྲིན་ལས་ཀྱིས་སྦྱར་བ་ཛ་ཡནྟུ། ། །༎
317